Հայ կինոռեժիսորը ֆիլմի աշխատանքները սկսել է իրականացնել Ցեղասպանության 100-ամյա տարելիցին ընդառաջ: Մեզ հետ զրույցում պատմում է, որ երբ մոտենում էր ապրիլի 24-ը, սկզբում միտք ուներ՝ նկարահանել տարբեր երկրներից Հայաստան ժամանող հայերի երթը դեպի Ծիծեռնակաբերդ՝ ներկայացնելով համախմբված և վերապրող ազգին: «Բայց ես միշտ ասում եմ՝ ”Dream big”: Ամենամեծ բանը, որը կարող ես մտածել, դա մտածի՛ր: Մտածեցի, իսկ եթե գտնե՞մ մի թուրքի, որն իր մեջ հայի արյուն ունի, և գնամ, նրան վերցնեմ ու միասին գնանք Ծիծեռնակաբերդ: Ու սկսեցի փնտրտուքները...»: